  Туспуктэм: vk.com (Алексей Воробьев) 12+ 24-тӥ инвожое, Егитъёслэн нуналазы, Ижкарысь Киров нимо паркын Алексей Воробьёв кырӟалоз. Со сярысь Удмуртиысь тӧролэн но кивалтэтлэн пресс-службазы ивортӥз. Ужрад 17 часын ужаны кутскоз. Шулдыръяськон дыръя куноос понна сизьым тематической зонаос радъялозы Ужрадын психологен кенешыны, лекция кылзӥськыны, буш интыужъёсын ярмаркае пыриськыны, 3х3 баскетболъя турнирез учькыны, историяя квизын тодон-валанъёсты эскерыны луоз. Озьы ик паркын шатёр пуктозы, кытын мылкыд карисьёслэн вирзэс сётыны яке ВИЧ-инфекцилы тестирование ортчыны луонлыксы луоз. «Навстречу добру» площадкаын йӧспӧртэм учыръёсъя ресурсной центр эмчи волонтёръёсын но Вормон волонтёръёсын ӵош интерактивной ужрадъёс радъялозы. «Навстречу Родине» площадкаын «Письмо солдату» акци ортчоз. Мылкыд карисьёс открыткаос гожтыны но нимысьтыз ожгар ужрад зонае келяны, озьы ик адсконтэм карись сетьёс лэсьтыны быгатозы. «Навстречу креативу» площадкаын эктонъя фестиваль радъяськоз, фан-зонаын «Битва креаторов» ортчоз. Стрит-арт ӧрын суредаськисьёс борддор вылэ Егитъёслэн нуналзылы сӥзем графити лэсьтозы. Тодэ вайытом, 2022-тӥ арын Егитъёслэн нуналазы калыкез Natan шулдыртӥз. Тегъёс: егитъёс праздникъёс Мерлык Ижкар Удмуртия  